The World Tonight

Ang The World Tonight ay isang gabing-gabi nang pambalitang palabas sa telebisyon na gumagamit ng wikang Ingles at isinasahimpapawid sa ABS-CBN News Channel (ANC). Ito ang dating pamagat ng pambalitang palabas na wikang Ingles sa ABS-CBN mula 21 Nobyembre 1966 hanggang 22 Setyembre 1972, at muling isinahimpapawid mula 15 Setyembre 1986 hanggang 13 Agosto 1999. Isinasahimpapawid ang pambalitang palabas tuwing ika-siyam ng gabi, at pinapangunahan nina Tina Monzon-Palma at Tony Velasquez tuwing sanlinggo, at ni Gigi Grande tuwing Sabado at Ron Cruz tuwing Linggo.

Humahawak ang The World Tonight ng rekord bilang pinakamatagal na isinasahimpapawid na pambalitang palabas sa wikang Ingles sa Pilipinas pagkaraan ng pagwawakas ng NewsWatch ng RPN noong Oktubre 2012 dahil pagbawas ng 200 mga tauhan sa kabila ng pagsasapribado ng network, bagamat pinagtatalunan ito sapagkat hindi ito isinahimpapawid noong 1972–1986 dahil sa pagsasara ng ABS-CBN dulot ng pagpapahayag ng batas militar sa Pilipinas.

Noong 27 Hulyo 2020, sinimulan ang pagsasahimpapawid ng The World Tonight sa Kapamilya Channel, ang kapalit na channel ng ABS-CBN, at pumalit ito sa Bandila. Ito ay tumatanda sa di-tuwirang pagbabalik ng pambalitang palabas sa unang network nito.

Mga naging tagapagbalita

Edisyong sanlinggo

 Tina Monzon-Palma (1998–2017; 2018–kasalukuyan; tagapagbalita sa "TWT Report")
 Tony Velasquez (2015–kasalukuyan; tagapagbalita sa bahaging "Metro Wrap, World Focus, 7,107, In Business")
 Marie Lozano (2015–kasalukuyan; tagapagbalita sa bahaging "Scene")
 Warren de Guzman (2015; 2020–kasalukuyan; tagapagbalita sa bahaging "Business")
 Dyan Castellejo (1992-1999; 2020–kasalukuyan; tagapagbalita sa bahaging "In the Zone")

Edisyong Sabado at Linggo
 Stanley Palisada (tagapagbalita sa Sabado)
 Ron Cruz (tagapagbalita sa Linggo; kahaliling tagapagbalita para kay Velasquez)

Kahaliling mga tagapagbalita
 Stanley Palisada
 Vivienne Gulla
 Mike Navallo
 Michelle Ong
 Bruce Rodriguez
 Christian Esguerra

Dati
 Hal Bowie (1966–1967)
 Henry Halasan (1966–1972)
 Eric Eloriaga (1966–1972)
 Angelo Castro Jr. (1986–2009; 2011–2012)
 Loren Legarda (1986–1998)
 Larry Ng (1986, kahaliling tagapagbalita 1987–1990)
 Ces Oreña-Drilon (tagapagbalita sa bahaging negosyo at paminsan-minsang kahaliling tagapagbalita para kay Legarda/Palma, 1992–1999)
 Cathy Yap-Yang (panghaliling tagapagbalita sa negosyo, 1992–1999; pangunahing tagapagbalita sa negosyo, 2015–2017)
 TJ Manotoc (2015-2017; tagapagbalita sa bahaging "In the Zone", ngayon puno ng ABS-CBN North American Bureau)
 Amy Godinez-Cuenco (1989–1991)
 Korina Sanchez (tagapagbalita sa edisyong sanlinggo, 1986; tagapagbalita sa edisyong Sabado at Linggo, 1987–1995)
 Bon Vibar (panghaliling tagapagbalita para kay Castro sa edisyong Sabado at Linggo, 1987–1996, kahaliling tagapagbalita para kay Castro Jr. 1986–1994)
 Angelique Lazo (tagapagbalita sa bahaging kalibangan ng edisyong Sabado at Linggo, 1987–1995)
 Frankie Evangelista (kahaliling tagapagbalita para kay Castro Jr., 1994–1999)
 Teodoro Locsin Jr. (2011–2017) (tagapagbalita sa bahaging "Teditorial")

Talasanggunian

Mga panlabas na link
The World Tonight sa Telebisyon.net

Palatuntunan ng ABS-CBN